Miami a devenit "noul Wuhan“, spune un expert.
Un expert spune că Miami, Florida, este noul epicentru al pandemiei de Covid-19 la nivel mondial. El a comparat oraşul american cu Wuhan, locul în care îşi are originea noul coronavirus. "Ceea ce vedeam în Wuhan acum cinci-şase luni, vedem acum în Miami“, a spus Lilian Abbo, expert în bolile infecţioase.
Miami, noul Wuhan. Peste 2.000 de persoane infectate cu noul coronavirus au fost spitalizate şi sute sunt în unităţile de terapie intensivă din oraşul în care au fost confirmate până acum peste 64.000 de infecţii."Miami este acum epicentrul pandemiei. Ceea ce vedeam în Wuhan acum cinci-şase luni, vedem acum în Miami“, a spus Lilian Abbo, expert în bolile infecţioase de la Jackson Health System, scrie NZ Herald.Dr. Anthony Fauci, directorul Institutului naţional pentru alergii şi boli infecţioase, din Statele Unite, a acuzat Florida că a ieșit din blocaj înainte ca statisticile privind coronavirusul să justifice o astfel de etapă. Acesta spune că ar fi motivul pentru care infecţiile continuă să crească.